Mohamed Ahmed Bashir
Mochamedas Achmedas Baširas (arab. محمد أحمد بشير = Muhammad Ahmad Bašīr, g. 1987 m. kovo 23 d.), dar žinomas kaip Biša – Sudano futbolininkas, rungtyniaujantis krašto saugo arba puolėjo pozicijoje. Sudano klubo „Al-Hilal“ žaidėjas. Karjerą pradėjo Omdurmano klube „Al-Mourada“. 2010 m. persikėlė į vieną šalies lyderių, „Al-Hilal“ klubą. Mohamedas Ahmedas Baširas Sudano rinktinėje debiutavo 2009 m. Įmušė 2 įvarčius į Angolos vartus 2012 m. Afrikos čempionate.